بدات الشينوا حملة رقابية جديدة الهدف منها، حسب قولهم هو أن “الرجال يوليو حرشين ومايبقاوش يديرو تصرفات بحال البنات”. الإدارة الوطنية للإذاعة والتلفزيون، اللي كتعتابر جهة رسمية، منعات منعا كليا ظهور الرجال اللي كيشبهو العيالات في التلفزيون وفي برامج المنوعات والواقع. هاد القرار اللي غادي يضر بزاف الناس، الغرض منو على حساب الإدارة هو “تشديد القواعد على المحتوى غير الصحي”. وماشي غير هادشي، غادي تمنع الشينوا أي واحد كيدير الماكياج في التلفزة، حيت بزاف المشاهير ولا كيأثرو على الشباب. وهادشي خلق ضجة كبيرة وكعاو عليه بزاف ديال الناس داخل الصين و فالخارج، لأنه بكل بساطة كيضر بحرية الأشخاص فأنهم يلبسو ويتصرفو فأشكالهم و أجسادهم كيف بغاو بلا نمطية أو قيود كيفما كانت، وكيعتابرو أن الشينوا بدات كترجع تكرس إجراءات تمييزية ضد عدد من مواطنيها بمختلف اختياراتهم و ميولاتهم و رغباتهم. 
ممنوع “الماكياج و تقليد البنات”.. الشينوا بداو تطبيق إجراءات تمييزية ضد حرية الناس